Schafa? Wohl chum... Han hüt nämli frei gnoh. Also gnüssed mers und schlofed mal lang us. Nach em z'Mittag mit Gipfeli und Weggli (danka Pizza  )  hemer JHS Föteli agluagt. Und au verunstaltet, aber das blibt euses Gheimmnis gell...   Mer hend üs nachher trotz Rega ufgmacht d'Ruine Alt Wülflinge z'erklimma. Uf em Weg dethi, hets denn ufghört regna und d'Sunna isch füra ko. Mer hend d'Runie meh als erkundet, hend sogar de Wachturm vu ganz una gseh, det chunnt mer susch gar nit aba, aber was macht mer nit alls wenn de Weg ofa isch. Igrendöpper hets Schloss knackt und mer hend üs das  nit entgah loh. Witar dur en churze Abstieg isch es nomal deruf ganga uf d'Hoh Wülflinga, denn d'Gratwanderig und de Abstieg. Binera rutschiga Holzlatta wo quer uf em Weg glegga isch simer beidi umgfloga, zerscht ich und denn nachher de Stefan Schönwetter. Nix passiert, mer sind wohlbehüta nach 2h wieder ako. Hend denn no d'Andrea, dia ander Schwöster in Dietlike ZH abgholt und uf Winti bracht. Denn hemer no schnell agfanga "Bruce Allmächtig" luega bevors ab uf Waltenschwil ganga isch. In Wohlen, Postplatz  isch denn mini chli Prinzessin igstiega.   Juhu endli hani di wieder gseh, nach über 2 Wucha. Isch mer u lang vorko, aber jetzt isch es jo sowiit. Mer hend zema z'Nacht gessa (danka für di feini Tortelloni  ) und sind mit de Jessi, em Labrador Gassi ganga. Hasa simer au no go füttera und schwups simer wieder ina go DVD luega. De Jimmy hett Handyman gwählt, en  Film hani gfunda. Nur nit hübschi Fraua hett Sinja gmeint, guat eini hets doch na ka, dia isch näbed miar ghocked.   Nachher simer no go Sport luega, wenn de Jim Bob nit an Match gaht, denn gwünnends wieder. (gell Marc und Dino Wieser, ihr sind di Geilsta!) Nachher hemer no Franz-Wörtli güabt, doch mer sind dur es Tel. vum Sebi unterbrocha worda. So hani nachher chöna über 1h ällei  verbringa. Doch i han no Heftli debi ka und mit em Stefan Schönwetter telefoniert. D'Sinja isch aber doch no u liab und härzig gsi, han es Guat Nacht  li becho, so hani guat chöna schlofa.  Han di u gera!